Merike Martinson

Merike Martinson (neiuna Merike Kõuhkna; sündinud 9. oktoobril 1940 Viljandis) on eesti arst ja poliitik, Eesti Keskerakonna liige. Aastatel 2005–2017 oli ta Tallinna abilinnapea. 

Ta on lõpetanud 1967. aastal Tartu Riikliku Ülikooli arstiteaduskonna ning töötanud mitmes haiglas lastearsti ja anestesioloogina. 1979. aastal kutsuti ta äsja valminud Tallinna linna kliinilisse lastehaiglasse looma anestesioloogia-reanimatsiooniosakonda. 1983. aastal kaitses ta Moskva II Meditsiiniinstituudis meditsiiniteaduste kandidaadi väitekirja laste intensiivravi alal. 

Merike Martinson on olnud Tallinna Lastehaigla peaarst (1991–2001) ja enne abilinnapeaks hakkamist oli ka Tallinna Lastehaigla juhatuse esimees (2001–2005).  

Merike Martinson on 1998. aastast Eesti Keskerakonna liige. Ta on AS Lääne-Tallinna Keskhaigla, SA Tallinna Lastehaigla, SA Tallinna Lastehaigla Toetusfondi ja Mustamäe Kiriku Sihtasutuse nõukogu liige. 

Tunnustus

 2000 Eesti Punase Risti III klassi teenetemärk
 2002 aasta naine
 2006 Tallinna teenetemärk (tunnustatud lastearst ja Tallinna Lastehaigla kauaaegne juht)Tallinna linna autasud. Tallinna linna veebisait.
 2007 Ühenduse Alkoholivaba Eesti aasta aateinimene (alkoholipoliitika, karskusidee edendamise ja Tallinna esimese alkoholivaba noortekohviku avamisele kaasaaitamise eest)Merike Martinson valiti aasta aateinimeseks. SL Õhtuleht, 1. veebruar 2008.
 2014 Aasta tervisesõber
 2015 Tallinna vapimärk
 2018 Harju maakonna aukodanik

Isiklikku
Tema vend on Tiit Kõuhkna.15 aastat Tiit Kõuhkna preemiat. Tallinna Lastehaigla koduleht. Vaadatud 21.10.2020.

 Viited 

Välislingid
 Merike Martinson saates "Kukul külas", 19. detsember 2004, 1. osa, WMA fail, 2. osa, WMA fail

Kategooria:Eesti arstid
Kategooria:Eesti Keskerakonna poliitikud
Kategooria:Lastearstid
Kategooria:Tallinna Toompea Kaarli koguduse liikmed
Kategooria:Tartu Ülikooli arstiteaduskonna vilistlased
Kategooria:Eesti Punase Risti III klassi teenetemärgi kavalerid
Kategooria:Sündinud 1940